Mestské zastupiteľstvo v Košiciach

Uznesenie
z XXV. rokovania Mestského zastupiteľstva v Košiciach,
zo dňa 16. júna 2014		                             číslo: 1014

Priamy prenájom nehnuteľnosti – objektu Gazdovského dvora s príslušným zariadením v areáli Zoologickej záhrady Košice pre p. Alexandra Bikára z dôvodov hodných osobitného zreteľa

Mestské zastupiteľstvo v Košiciach
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. v platnom znení 

schvaľuje

prenájom nehnuteľnosti - objektu Gazdovského dvora – reštaurácie s príslušným zariadením z dôvodov hodných osobitného zreteľa pre p. Alexandra Bikára za účelom jeho využívania na celoročné prevádzkovanie pre zabezpečenie reštauračných služieb pre návštevníkov zoologickej záhrady v rámci pravidelných aktivít pre širokú verejnosť (napríklad Noc v ZOO, prímestské tábory pre deti, školské aktivity pre deti a mládež, zážitkové programy, Vianočná ZOO a pod.) a zároveň pre zabezpečenie stravovania pre zamestnancov zoologickej záhrady

názov nehnuteľnosti: Objekt Gazdovského dvora – reštaurácie s príslušným zariadením  
súpisné číslo objektu: 372  
list vlastníctva: č. 1407
k. ú.: Kavečany
účel: využívanie na celoročné prevádzkovanie pre zabezpečenie reštauračných služieb pre návštevníkov zoologickej záhrady v rámci pravidelných aktivít pre širokú verejnosť ako napríklad Noc v ZOO, prímestské tábory pre deti, školské aktivity pre deti a mládeže, zážitkové programy, Vianočná ZOO a  pod. a zároveň pre zabezpečovanie stravovania pre zamestnancov zoologickej záhrady
doba nájmu: neurčitá
cena za prenájom: minimálne 3000,- €/rok za celý predmet nájmu, k výške nájmu sa
 pripočítavajú ďalšie náklady za odpad, vodu a elektriku na základe
 dodávateľských faktúr a pod.

Prenájom uvedených nehnuteľností pre p. Alexandra Bikára je z dôvodov hodných osobitného zreteľa (§ 9a ods. 9 písm. c) zákona č. 138/1991 Zb.), pretože je vo verejnom záujme

2

spočívajúcom vo vytváraní podmienok na zabezpečenie reštauračných služieb pre návštevníkov zoologickej záhrady v rámci pravidelných aktivít pre širokú verejnosť ako napríklad Noc v ZOO, prímestské tábory pre deti, školské aktivity pre deti a mládeže, zážitkové programy, Vianočná ZOO a pod. a  zároveň pre zabezpečovanie stravovania pre zamestnancov zoologickej záhrady.

	MUDr. Richard Raši, PhD., MPH	
	primátor mesta Košice
	Podpísal dňa: 17.06.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová